**סיכום: איום על המאזן האקולוגי**

1. העלייה באוכלוסייה וברמת החיים גורמת להדלדלות משאבים ולזיהום.
2. **זיהום קרקע** נוצר מ: דליפות דלק, מכרות פחם, פסולת, חומרי הדברה ודשן כימים ושפכים + **ירידה בפוריות הקרקע** בשל ניצול יתר והשקיית יתר באזור חם שמביאה להמלחת קרקע
3. **הדלדלות משאבי המים** מ: שאיבת יתר, שאיבת יתר באקוויפר החוף שמביאה לחדירת מי ים לאקוויפר (בעיית פן-הביני), שטחים פתוחים נעלמו ולכן הגשם לא חודר לאקוויפר ודייג מוגזם + **זיהום מים** מ: שפכים, דליפות דלק, חומרי הדברה ודשן כימים.
4. **זיהום אוויר** מ: עשן מכוניות, מפעלים ותחנות חשמל שעובדות על פחם, נפט וגז + בירוא יערות-עד מפחית את היכולת של היער להפחית את הפחמן הדו-חמצני ולפלוט חמצן. יש ערים עם ערפיח (ערפל עם פיח. השמים הפכו לשחורים)
5. תוצאות: הכחדת צמחים וחיות; חור באוזון (גורם לקרני השמש לחדור בעוצמה יותר גדולה, מה שמגביר את הסיכוי לחלות בסרטן); משבר אקלים (התחממות גלובלית, אפקט חממה, גז חממה) שגורם ליותר הוריקנים קטלנים, מידבור (בצורת שהופכת אזור למדבר, דבר שגורם לאוכלוסיה להגר משם, מה שמכונה "פליטים סביבתים") והמסת קרחונים שמעלים את פני הים וזה מאיים להציף את קו החוף.
6. זיהום ים תיכון מוגבר כי הים כמעט סגור ויש המון ערים, תיירים ואוניות ואין שיתוף פעולה בין מדינות... המפרץ הפרסי כמעט סגור ובאזור יש הרבה נפט וגז. במלחמת המפרץ שדות נפט הופצצו... מפרץ אילת: קטן וסגור; נמלים בעקבה ובאילת; איום על שוניות אלמוגים מפסולת ומאבק שנוצר מבניית בתי-מלון (האבק מקטין את עוצמת השמש שפוגעת בשוניות, דבר שהוא חיוני); אין שיתוף פעולה בין המדינות.
7. רמת חובב: אזור תעשייה והטמנת פסולת כימית בנגב שקם רחוק מיישוב. יש חשש לזיהום אוויר וקרקע ולפגיעה בתושבים באזור (בדואים וב"ש שגדלה לכיוון רמת חובב)
8. מפלס ים המלח ירד מ: אידוי; נחל הירדן כבר לא מגיע לים המלח; מפעלי ים המלח. בשל ירידת המפלס, מי תהום מתוקים זורמים לים וממיסים שכבת מלח תת-קרקעית ונוצרת שכבת בוץ ומתחתיה חלל. כאשר השכבה נסדקת היא מתמוטטת לתוך החלל. כך נוצר הבולען. הבולענים גרמו לאיסור על כניסה לאזורים האלה.
9. אובדן החול בחופים והרס רכסי הכורכר נגרם מ: גניבת חול לטובת בנייה ומבנים בולטים על הים שמונעים מהחול לזרום עם זרמי הים לכיוון צפון. לכן החול נעלם ואז הגלים פוגעים ברכס הכורכר שמתמוטט (זה מכונה גידוד). התמודדות: להזרים חול לחוף; לחזק כורכר ברשת; לא לגנוב חול; לא לבנות מבנים על הים
10. להרבה חופים בישראל לא ניתן להיכנס כי שם בסיס, נמל, תחנות כוח וכו.
11. החולה: האגם יובש למען יצירת אדמה חקלאית. ואז התברר שהאדמה לא טובה וחלק ממנה זרם לכנרת ופגע בה ונפגעו צמחים וחיות. לכן האגם שוחזר וקם אתר תיירות.
12. במדינות מפותחות יש טביעת רגל אקולוגית גבוהה (מדד שקובע את השפעת האדם על הסביבה) כי רמת החיים יותר גבוהה (למרות שיש להם יותר מודעות אקולוגית).
13. עקרון הזהירות המוקדמת (גישה התומכת בשימור הקיים ללא שינוי): אסור לשפוך לים אף חומר. הבעיה שזו גישה יותר מדי קיצונית, וקשה להאמין שהיא תתקבל. גישת כושר קיבול סביבתי, שנקבעה, למשל, באמנת ברצלונה. מותר לשפוך לים חומרים, שאין וודאות שהם מזהמים (אי אפשר לא לשפוך בכלל כי זה לא ריאלי כלכלית). אסור לשפוך לים רק חומרים שבוודאות מזהמים. גישה זו מכונה גם פיתוח בר-קיימא או קיימות: יש לפתח את הכלכלה תוך צמצום הנזק האקולוגי ולשמור על הסביבה והטבע ועל המשאבים כדי שלא לפגוע באספקת הצרכים של הדורות הבאים.
14. פעולות לפיתוח בר-קיימא: הסברה וחינוך; ארגונים ירוקים (כמו ארגון בינ"ל בשם גרין-פיס); מיחזור; להילחם בתרבות הצריכה (לא לקנות יותר ממה שצריך); לא לקנות כלים חד-פעמיים; רשות מקומית המפנה פסולת משלמת היטל הטמנה על כל טון פסולת המועברת למטמנות כדי שיפחיתו את כמות הפסולת; אמנות בינ"ל (כמו אמנת ברצלונה להגנה על הים התיכון ואמנת קויטו שבה המדינות התחייבו לצמצם שימוש בנפט, פחם וגז); חוק לאיסור בנייה בחופים; חוק למניעת זיהום הים; לקנוס ולתבוע מי שמזהם; בנייה ירוקה שמשתמשת בפחות משאבים ומעדיפה חומר ממוחזר ומתחשבת באקלים (במדינה חמה אפשר לצמצם את הצורך במזגן ע"י בניית פתח אוורור הפונה לכיוון הרוח ולנטוע צמחים על הקירות), להפחית מס על אנרגיה מתחדשת (קולט סולארי, רוח וכו') ולהגדיל מס על נפט, פחם וגז; נסיעה באופניים ובתחבורה ציבורית ולא באוטו; לעבוד ליד הבית ולחסוך בנסיעות; סוואניזציה (נטיעת עצים כדי למנוע מידבור); לא לבנות בתים צמודי-קרקע שפוגעים בשטחים פתוחים; טיהור מי שפכים (מי-קולחין); שיקום נחלים; חקלאות אורגנית ללא דשן והדברה כימים; לטמון פסולת באתרי הטמנה תת-קרקעיים אטומים.
15. בעיות במאבק למען קיימות: אין שיתוף פעולה מספיק בין המדינות וגם יש חשש שפעולות אקולוגיות יביאו למשבר כלכלי (הטלת קנס על מפעל מזהם יכול להביא את המפעל לפשיטת רגל ואז הפועלים ישארו מובטלים) ואין מספיק מודעות לנושא.